ཆགས་ཡུལ་ཐའེ་ཝན་གྱི་དཀྱིལ་རྒྱུད་ཐའེ་ཀྲུང་ས་ཁུལ་དུ་གཏོགས་ཤིང་ཧྲི་ཀང་ཞེས་པའི་རི་སུལ་ཞིག་ན་ཆགས།མདུན་ངོས་ནས་ཕར་ལྟས་ན་རྒྱང་རིང་ཙམ་གྱི་ས་ནས་ཁད་ཀྱིས་དམའ་བའི་ལུང་གཤོངས་དང་།ཞི་བདེ་རྒྱ་མཚོ་ལ་རིམ་གྱིས་གཞོལ་བའི་རི་སུལ་དག་མཐོང་ཐུབ་ཅིང་།རྒྱབ་མཐོ་ལ་མདུན་དམའ་བ།གཡེལ་ཆེ་ལ་མཐོངས་ཡངས་པ་སོགས་བསམ་གཏན་གྱི་གནས་ལ་དགོས་པའི་སའི་དཔྱད་ལེགས་པར་ཚང་ཤིང་།གཡས་གཡོན་གྱི་ཁོ་ར་དང་ཁོར་ཡུག་ཚང་མ་ཚ་ལུ་མའི་ལྡོང་བོ་དང་སེའུའི་སྡོང་པོ་སོགས་གཟའ་ཤིང་གི་ར་བ་དངམེ་ཏོག་ཅན་གྱི་ལྗོན་ཤིང་བཟང་པོས་མཛེས་པར་ཁེངས་ཤིང་།འཇམ་ཞིང་གསལ་བའི་ཉི་འོད་དང་།གཙང་ཞིང་བསིལ་བའི་རླུང་བུ།དབེན་ཞིང་འཇགས་པའི་ཁོར་ཡུག་གི་མཛེས་བཀོད་དག་ནི་སྤྱིར་བཏང་གི་ཐའེ་ཝན་གྱི་ས་ཆ་ཞིག་ནས་ཧ་ཅང་རྙེད་པར་དཀའ་བ་དང་།མི་རྣམས་ལ་ནང་གི་དགའ་བ་རང་ཤུགས་ཀྱིས་འདྲེན་པའི་བསམ་གཏན་གྱི་གནས་བཟང་པོ་ཞིག་ཏུ་གྲུབ་འདུག